CELEX: 62012TN0012
Language: mt
Date: 2012-01-12 00:00:00
Title: Kawża T-12/12: Rikors ippreżentat fit- 12 ta’ Jannar 2012 — Laboratoires CTRS vs Il-Kummissjoni Ewropea

25.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/15
            
         Rikors ippreżentat fit-12 ta’ Jannar 2012 — Laboratoires CTRS vs Il-Kummissjoni Ewropea
   (Kawża T-12/12)
   2012/C 58/29
   Lingwa tal-kawża: l-Ingliż
   
      Partijiet
   
   
      Rikorrenti: Laboratoires CTRS (Boulogne-Billancourt, Franza) (rappreżentanti: K. Bacon, Barrister, M. Utges Manley, Solicitor, u M. Barnden, Solicitor)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               taqta’ u tiddeċiedi, skont l-Artikolu 265 TFUE, li l-konvenuta illegalment naqset milli taġixxi bi ksur tal-Artikolu 10(2) tar-Regolament (KE) Nru 726/2004 (1);
            
         
               —
            
            
               sussidjarjament, tannulla d-deċiżjoni tal-konvenuta tal-5 ta’ Diċembru 2011 li tonqos li tagħti awtorizzazzjoni ta’ tqegħid fis-suq skont ir-Regolament (KE) Nru 726/2004, u
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv, rigward ir-rikors għal nuqqas li tittieħed azzjoni skont l-Artikolu 265 TFUE, ibbażat fuq li r-rifjut li tiġi adottata deċiżjoni finali dwar l-applikazzjoni għal awtorizzazzjoni għal Orphacol imur kontra r-rekwiżiti tal-Artikolu 10(2) tar-Regolament (KE) Nru 726/2004, li jirrikjedu li għandha tiġi adottata deċiżjoni finali f’terminu speċifiku skont l-eżitu tal-Proċedura tal-Komitoloġija.
               
                           —
                        
                        
                           It-tieni motiv, rigward ir-rikors għal annullament ippreżentat sussidjarjament skont l-Artikolu 263 TFUE, ibbażat fuq li, bl-adozzjoni ta’ deċiżjoni li ġiet miċħuda mill-Kumitat Permanenti u mill-Kumitat ta’ Appell taħt il-Proċedura tal-Komitoloġija, il-konvenuta kisret ir-Regolament (UE) Nru 182/2011 (2) u r-Regolament (KE) Nru 726/2004.
                        
                     
                           —
                        
                        
                           It-tielet motiv, rigward ir-rikors għal annullament ippreżentat sussidjarjament skont l-Artikolu 263 TFUE, sussidjarjament, ibbażat fuq li, fi kwalunkew każ, id-deċiżjoni hija vvizzjata minn żbalji fundamentali ta’ dritt fl-interpretazzjoni tad-Direttiva 2001/83/KE (kif emendata) (3), u ma hijiex motivata bi ksur tal-Artikolu 296 TFUE.
                        
                     
         
      (1)  Regolament (KE) Nru 726/2004 tal-Parlament Ewropew u tal-Kunsill, tal-31 ta’ Marzu 2004, li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (ĠU Edizzjoni Speċjali bil-Malti, Kapitolu 13, Vol. 34, p. 229).
   
      (2)  Regolament (UE) Nru 182/2011 tal-Parlament Ewropew u tal-Kunsill, tas-16 ta’ Frar 2011, li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, p. 13).
   
      (3)  Direttiva 2001/83/KEE tal-Parlament Ewropew u tal-Kunsill, tas-6 ta’ Novembru 2001, dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (ĠU L 311, p. 67).